Obecné zastupiteľstvo v Košolnej  na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov a v súlade so zákonom  NR SR č. 245/2008 Z. z. o výchove a vzdelávaní (školský zákon), ktorým sa dopĺňa zákon č. 596/2003 Z. z. o štátnej správe v školstve a školskej samospráve v znení neskorších predpisov prijalo   pre územie obce Košolná  toto 

 
Všeobecne záväzné nariadenie č. 2/2008

o výške mesačného príspevku na čiastočnú úhradu výdavkov

 školských zariadení 

§ 1

Predmet úpravy

Týmto VZN sa určuje výška príspevku za pobyt dieťaťa v materskej škole a na čiastočnú úhradu nákladov v školskej jedálni, v zriaďovateľskej pôsobnosti obce.

 

§ 2

Výška príspevku v materskej škole

 

(1) Za pobyt dieťaťa v materskej škole prispieva zákonný zástupca na čiastočnú úhradu   výdavkov materskej školy mesačne na jedno dieťa  sumou:  200,- Sk /6,64  EUR. 
(2) Príspevok sa neuhrádza za dieťa: 

a)      ktoré má jeden rok pred plnením povinnej školskej dochádzky,

b)      ak zákonný zástupca dieťaťa predloží riaditeľovi Materskej školy doklad o tom,       že je poberateľom dávky v hmotnej núdzi a príspevkov 

         k dávke v hmotnej núdzi podľa zákona č. 599/2003 Z. z. o pomoci v hmotnej 

c)          núdzi a o zmene  a doplnení niektorých zákonov,

d) ktoré je umiestnené v zariadení na základe rozhodnutia súdu.

     (3)  Príspevok na základe tohto nariadenia sa neuhrádza za dieťa: 

a)      ktoré má prerušenú dochádzku do materskej školy na viac ako 30 po sebe  

         nasledujúcich kalendárnych dní z dôvodu choroby alebo rodinných dôvodov 

         preukázateľným spôsobom, 

b)      ktoré nedochádzalo do materskej školy v čase školských prázdnin alebo bola  

         prerušená prevádzka materskej školy zapríčinená zriaďovateľom alebo inými  

         závažnými dôvodmi; v týchto prípadoch uhrádza zákonný zástupca pomernú  

                           časť určeného príspevku.

(4)  Termín a spôsob úhrady príspevku: mesačne do 15. dňa v kalendárnom mesiaci  

        v hotovosti do pokladne zriaďovateľa MŠ. 

     § 3

Výška príspevku na čiastočnú úhradu nákladov a podmienky úhrady v školskej jedálni

 

(1) Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov nasledovne: 

· stravníci od 2 – 6 rokov /dieťa v MŠ denné/ :  

desiata 8,-  obed 19,-  olovrant 7,-  t.j.  spolu                34,- Sk /1,13 EUR 

(2) Školská jedáleň poskytuje stravovanie zamestnancom  školského zariadenia a iným fyzickým osobám so súhlasom zriaďovateľa a príslušného regionálneho úradu verejného zdravotníctva. Uvedení stravníci prispievajú na čiastočnú úhradu nákladov na nákup  potravín vo výške :

a) zamestnanci školy v pracovnom pomere obed                              34,- Sk / 1,13  EUR

(3) Podmienky úhrady: mesačne do 20. dňa predchádzajúceho kalendárneho mesiaca šekom alebo bankovým prevodom na č. účtu 45536212/0200 

 

§ 4

Spoločné a záverečné ustanovenia

(1) Obec ako zriaďovateľ školy a školských zariadení môže rozhodnúť o znížení alebo odpustení príspevku podľa § 3 a § 4 ods.1 tohto nariadenia, ak zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.

(2) Žiadosti spolu s dokladmi predkladá zákonný zástupca prostredníctvom Materskej školy alebo školského zariadenia zriaďovateľovi.

(3) Na tomto všeobecne záväznom nariadení sa uznieslo Obecné zastupiteľstvo obce  Košolná dňa 9.10.2008 uznesením OZ č. 8/2008.                                                               

(4) Zmeny a doplnky tohto všeobecne záväzného nariadenia schvaľuje Obecné zastupiteľstvo obce Košolná.

§ 5

Účinnosť

 Toto všeobecne záväzné nariadenie nadobúda účinnosť dňom 25.10.2008

 

 V Košolnej, dňa: 9.10.2008

                                                                                                        Mgr. Martin Halaksa                                                                                                                                     

                                                                                                              starosta obce

